

Előterjesztés Zalakaros Város Önkormányzat Képviselőtestülete 2023. november 16-i ülésére

Napirend címe: 
Ajánlattételi felhívás „ZALAKAROS - SZŐLŐ UTCA REKONSTRUKCIÓJA” című pályázat keretében tervezett fejlesztés építési kivitelezési feladatok elvégzésére

Előterjesztést készítette: Illés Gabriella projektmenedzser 


Tisztelt Képviselőtestület!

Zalakaros Város Önkormányzata pályázatot nyújtott be a „Belterületi utak fejlesztése” (a felhívás kódszáma: TOP_PLUSZ-1.2.3-21) pályázati felhívásra, mely pozitív elbírálásban részesült, melynek keretében 42 449 237,- Ft vissza nem térítendő támogatás kapott. A nyertes pályázat keretében a Zalakaros 313/4 hrsz-on, (8749 Zalakaros, Szőlő utca) nyilvántartott belterületi kiszolgáló út egy meghatározott, 100 méteres szakaszának felújítása valósul meg. A beruházás keretében az útfelújításhoz kapcsolódóan az adott szakaszon a vízközmű hálózat rekonstrukciója is megvalósul. 
A beruházás becsült nettó értéke: 44.192.996
Zalakaros Város Önkormányzatának beszerzési szabályzat értelmében a bruttó 2.000.000.-Ft-ot meghaladó értékű, de a közbeszerzési értékhatárt el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról a Képviselőtestület dönt. 

Határozati javaslat:
Zalakaros Város Önkormányzata Képviselőtestülete
1. Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti pályázatot hirdet a kizárólagos tulajdonában lévő, Zalakaros, Szőlő utca 313/4 hrsz alatti belterületi út tervdokumentációban meghatározott szakaszának, a TOP_PLUSZ-1.2.3-21-ZA1-2022-00013 pályázat keretében kivitelezési feladatok ellátására.
2. Az előterjesztés melléklete szerinti ajánlattételi felhívást jóváhagyja.
3. Felkéri a Zalakarosi Közös Önkormányzati Hivatalt, hogy a pályázati felhívás kiküldéséről gondoskodjon, és a pályázati eljárásban érkezett ajánlatokat terjessze elbírálásra Zalakaros Város Önkormányzata Képviselőtestülete elé.

Határidő:            2. pont - 2022. november 16. 
                3. pont - 2022. november 30.
Felelős:               Novák Ferenc polgármester
Operatív felelős: Illés Gabriella projektmenedzser- ajánlattételi eljárás lebonyolítása


Zalakaros 2023. november 16.

								Novák Ferenc 
								 polgármester

